《纪梦八诗 其六》
宋代·刘允

兽炉烟和百花香，玉叶琼枝倚两旁。一曲云和鸾鹤舞，劝人争捧九霞觞。

作者简介：潮州海阳人，字厚中。哲宗绍圣四年进士。初为循州户曹，改知程乡。岁旱，州督租如故，允力争，得免。权知化州，吴川盐户有蓄戎器而被定盗罪者，允为辨其冤，全活五十余人。后除新、循二州不赴，卒于家。